biswa921/orwiki-latest-pages-articles-raw huggingface dataset:
ହୃଦାନନ୍ଦ ରାୟ

ହୃଦାନନ୍ଦ ରାୟ (୧୦ ମଇ ୧୯୩୦ - ୨୭ ଜୁଲାଇ ୨୦୧୫) ଜଣେ ଓଡ଼ିଆ ସାହିତ୍ୟିକ, ଦାର୍ଶନିକ ଓ ଶିକ୍ଷାବିତ । ସେ ବହୁ କବିତା, ପ୍ରବନ୍ଧ, ଭ୍ରମଣ କାହାଣୀ ଲେଖିବା ସହ ଜଣେ ବାଗ୍ମୀ ଓ ବକ୍ତା ଭାବରେ ଓଡ଼ିଶା ଓ ବାହାରେ ପରିଚିତ । ବିଭିନ୍ନ ସାହିତ୍ୟିକ, ସାଂସ୍କୃତିକ ଓ ସାମାଜିକ ଅନୁଷ୍ଠାନ ସହ ଜଡ଼ିତ ରହି ସେ ସମାଜର ହିତ ଦିଗରେ କାର୍ଯ୍ୟ କରିଥିଲେ ।

 ବାଲ୍ୟଜୀବନ ଓ ଶିକ୍ଷା 
ହୃଦାନନ୍ଦ, ୧୯୩୦ ମଇ ୧୦ତାରଖରେ ଜଗତସିଂହପୁର ଜିଲ୍ଲାର ନାଉଗାଁ ଥାନା ଅନ୍ତର୍ଗତ ଗୋବିନ୍ଦ ତୋଟା ଗ୍ରାମରେ ଜନ୍ମଗ୍ରହଣ କରିଥିଲେ । ସେ ରେଭେନ୍‌ସା କଲିଜିଏଟ ସ୍କୁଲରୁ ମାଟ୍ରିକ ପାସ କରି ଖ୍ରୀଷ୍ଟ ମହାବିଦ୍ୟାଳୟରୁ ଆଇ.ଏ, ୧୯୫୦ମସିହାରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଓ ୧୯୫୨ ବାରଣାସୀ ହିନ୍ଦୁ ବିଶ୍ୱବିଦ୍ୟାଳୟରୁ ଦର୍ଶନଶାସ୍ତ୍ରରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ସ୍ନାତକୋତ୍ତର ପରୀକ୍ଷାରେ ସେ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଥିଲେ । ସର୍ବଭାରତୀୟସ୍ତରରେ ସେ "ଗାଏକୱର୍ଡ୍-ଫେଲୋସିପ" ଲାଭ କରିଥିଲେ ।

 ବୃତ୍ତିଗତ ଜୀବନ 
୧୯୫୮ମସିହାରେ, ହୃଦାନନ୍ଦ ରେଭେନ୍ସା ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗ ଦେଇଥିଲେ ।
ଏଠାରେ ସେ, ଅଧ୍ୟାପକରୁ ପ୍ରାଧ୍ୟାପକ ଓ ଉପାଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ପୁରୀର ସାମନ୍ତ ଚନ୍ଦ୍ରଶେଖର କଲେଜରେ ସେ ଅଧ୍ୟକ୍ଷ ଭାବରେ କାର୍ଯ୍ୟ କରି ୧୯୮୮ ମସିହାରେ ଅବସର ଗ୍ରହଣ କରିଥିଲେ । ଅବସର ପରେ, ସେ ଓଡ଼ିଶା ସରକାରଙ୍କ ପର୍ଯ୍ୟଟନ ବିଭାଗର ଉପନିର୍ଦ୍ଦେଶକ ଭାବରେ ୪ ବର୍ଷ କାର୍ଯ୍ୟ କରିଥିଲେ ।

 ସାହିତ୍ୟିକ ଓ ସାମାଜିକ ଜୀବନ 
ଧର୍ମ, ସାହିତ୍ୟ, ସଂସ୍କୃତିର ଜଣେ ବାଗ୍ମୀ ଓ ବକ୍ତାଭାବରେ ହୃଦାନନ୍ଦ ଦେଶବିଦେଶରେ ପରିଚିତ । ଓଡ଼ିଆ ଭାଷା ସାହିତ୍ୟ ଓ ଜଗନ୍ନାଥ ସଂସ୍କୃତିର ପ୍ରଚାର ପ୍ରସାର ଦିଗରେ ସେ କାର୍ଯ୍ୟ କରିଥିଲେ । ବିଚ୍ଛନ୍ଦଚରଣ ପଟ୍ଟନାୟକଙ୍କ ନେତୃତ୍ୱରେ ହୃଦାନନ୍ଦ କଳିଙ୍ଗ ଭାରତୀ ଅନୁଷ୍ଠାନରେ ଯୋଗଦେଇ ଭଞ୍ଜ ସାହିତ୍ୟର ପ୍ରଚାର ଓ ପ୍ରସାର କ୍ଷେତ୍ରରେ କାର୍ଯ୍ୟ କରିଥିଲେ ।  ସେ ପ୍ରାୟ ୨୦ଟିରୁ ଉର୍ଦ୍ଧ ପୁସ୍ତକ ରଚନା କରିଛନ୍ତି । ସେ ବହୁବାର ରଥଯାତ୍ରାରେ ଧାରା ବିବରଣୀ ପ୍ରଦାନ ମଧ୍ୟ କରୁଥିଲେ । 

 ରଚନାବଳୀ 

 ଆମେରିକା: ଯେତିକି ଦେଖିଛି, ଯେତିକି ବୁଝିଛି
 ଶ୍ରୀ ଜଗନ୍ନାଥ ତତ୍ତ୍ୱ ରହସ୍ୟ
 କଳି ଭାଗବତ ସମୀକ୍ଷା
 ପତ୍ରେ ପୁଷ୍ପେ
 ଜଣେ ଅନୁଭବୀ ଅବୁଭବରେ(ଆତ୍ମଜୀବନୀ)
 ଶାରଳା ରତ୍ନଭଣ୍ଡାର ରସସାଗର
 ଭଞ୍ଜ-ଭାଗବତ
 ଅଦ୍ୱେତ ବେଦାନ୍ତ ପରିଚୟ
 ପାଶ୍ଚାତ୍ୟ ଦର୍ଶନର ଇତିହାସ
 ନବଜାତକ ତତ୍ତ୍ୱାର୍ଥ ଖଣ୍ଡ 
 Dialectic
 Bicchanda Caraṇa Paṭṭanāẏaka
 Kant : An Exposition of Critique of Pure Reason
 Philosophical study on the Kaḷibhagabata, a verse work, by Abhirama Paramahaṃsa, 1904-1963
 Bicchanda Charaṇa Paṭṭanaẏaka and Bedabyasa-kr̥ta Brahmasutrahttp://odishasuntimes.com/2015/07/27/eminent-odisha-author-orator-prof-hrudananda-ray-is-no-more/
 Sankara as a Romantic Philosopher

 ପୁରସ୍କାର ଓ ସମ୍ମାନ 
 ଓଡ଼ିଆ ସାହିତ୍ୟ ଏକାଡେମୀ ସମ୍ମାନ (ଜାଣେ ଅନୁଭବୀ ଅନୁଭବରେ ପାଇଁ), ୨୦୦୩http://odisha.gov.in/e-magazine/orissaannualreference/ora-2011/pdf/92-99.pdf
 ଶାରଳା ପୁରସ୍କାର, ୨୦୦୫
 ସାହିତ୍ୟଶ୍ରୀ ସମ୍ମାନ
 ଓଡ଼ିଆ ଭୂଷଣ ସମ୍ମାନ
 ବ୍ୟାସଦେବ ସମ୍ମାନ 
 ମଧୁ ସ୍ୱାଭିମାନ ସମ୍ମାନ

 ଆଧାର 

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଶାରଳା ପୁରସ୍କାର ବିଜେତା
ଟର୍ନର ସିଣ୍ଡ୍ରୋମ

ଟର୍ନର ସିଣ୍ଡ୍ରୋମ (ଟି.ଏସ) ବା ଅଲରିଚ ଟର୍ନର ସିଣ୍ଡ୍ରୋମ ବା ଗୋନାଡାଲ ଡିସଜେନେସିସ ବା ୪୫,X, (ଇଂରାଜୀରେ Turner syndrome (TS) also known as Ullrich–Turner syndrome, gonadal dysgenesis, and 45,X), ଏକ ରୋଗ ଯେଉଁଥିରେ ଜଣେ ମହିଳାର ଏକ୍ସ କ୍ରୋମୋଜୋମର (X chromosome) ଆଂଶିକ ବା ସମ୍ପୁର୍ଣ୍ଣ ଅଭାବ ଥାଏ ।  ଚିହ୍ନ ଓ ଲକ୍ଷଣ ରୋଗୀ ଅନୁସାରେ ଭିନ୍ନ ହୁଏ ।  ଅନେକ ସମୟରେ ୱେବ ନେକ ବା ୱେବ ବେକ, ନିମ୍ନ ସ୍ଥାନିତ କାନ, ବେକ ପଛପାଖରେ ବାଳରେଖା ନିମ୍ନରେ ଥାଏ, ଛୋଟ ମଣିଷ ଓ ଜନ୍ମ ସମୟରେ ହାତ ପାଦ ଫୁଲା ଥାଏ ।  ଏହି ରୋଗରେ ମହିଳାଙ୍କର ଋତୁସ୍ରାବ ହୁଏ ନାହିଁ, ସ୍ତନ ହୁଏ ନାହିଁ ଓ ସେମାନେ ପ୍ରଜନନ ଅକ୍ଷମ ହୁଅନ୍ତି ।  ଏମାନଙ୍କର ହୃତପିଣ୍ଡ , ଡାଏବେଟିସ ଓ ହାଇପୋଥାଇରଏଡିଜ୍ମ ବାରମ୍ବାର ହୁଏ ।  ଅଧିକାଂଶ ରୋଗୀଙ୍କର ସାଧାରଣ ବୁଦ୍ଧିମତା ଥାଏ । ଅନେକଙ୍କର କିନ୍ତୁ ଗଣିତରେ ଆବଶ୍ୟକ ହେଉଥିବା ଭଳି ସ୍ପାସିଆଲ ଭିଜୁଆଲାଇଜେସନ ନ ଥାଏ ।  ଦୃଷ୍ଟି ଓ ଶ୍ରବଣ ଶକ୍ତି ଅସୁବିଧା ଅନେକ ସମୟରେ ଦେଖାଯାଏ । 

 
ଟର୍ନର ସିଣ୍ଡ୍ରୋମ ରୋଗ ପିତାମାତାଙ୍କଠାରୁ ଉତ୍ତାରାଧିକାର ସୂତ୍ରରେ ଆସେନାହିଁ ।  କୌଣସି ପରିବେଶ ସମ୍ପର୍କ ବା ମାଆର ବୟସର ଭୂମିକା ନ ଥାଏ ।  ଟର୍ନର ସିଣ୍ଡ୍ରୋମ ରୋଗ କ୍ରୋମୋଜୋମର ଅସ୍ୱାଭାବିକତା ଯୋଗୁ ହୁଏ, ଯେଉଁଥିରେ ଏକ୍ସ କ୍ରୋମୋଜୋମ ଅଭାବ ବା ପରିବର୍ତ୍ତିତ ଥାଏ  ।  ଟର୍ନର ସିଣ୍ଡ୍ରୋମ ରୋଗୀର ୪୬ ବଦଳରେ ୪୫ କ୍ରୋମୋଜୋମ ଥାଏ ।  ଅଳ୍ପ କେତେକ ଜୀବକୋଷରେ ଏହି ଅସ୍ୱାଭାବିକତା ଥିଲେ ମୋଜାଇସିଜ୍ମ କୁହାଯାଏ ।  ଏହି ଭଳି କେଶରେ ଅଳ୍ପ ଲକ୍ଷଣ ଦେଖାଯାଏ ବା କୌଣସି ଲକ୍ଷଣ ଦେଖାଯାଏ ନାହିଁ । ଲକ୍ଷଣ ଓ ଜେନେଟିକ ଟେଷ୍ଟ କରି ରୋଗ ନିର୍ଣ୍ଣୟ କରାଯାଏ । 

ଏହି ରୋଗ ଆରୋଗ୍ୟ ହୁଏ ନାହିଁ । ଚିକିତ୍ସାଦ୍ୱାରା ଲକ୍ଷଣ ଉପଶମ ହୁଏ ।  ଶୈଶବ ଅବସ୍ଥାରେ ହ୍ୟୁମ୍ୟାନ ଗ୍ରୋଥ ହରମୋନ ଇଞ୍ଜେକସନ ଦେଇ ଉଚ୍ଚତା ବଢ଼େଇ ହେଉ ।  ଏସ୍ଟ୍ରୋଜେନ ରିପ୍ଲେସମେଣ୍ଟ ଥେରାପି ଦେଲେ ସ୍ତନ ବୃଦ୍ଧି ହୁଏ ଓ ହିପ ଆକାର ସଠିକ ହୁଏ ।  ଏହି ରୋଗୀଙ୍କର ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ନିମନ୍ତେ ଚିକିତ୍ସା ଆବଶ୍ୟକ ହୁଏ । 

୨୦୦୦ରୁ ୫୦୦୦ ହଜାର  ଜନ୍ମ ହେଉଥିବା ଝିଅଙ୍କ ମଧ୍ୟରୁ ଜଣେ ଝିଅକୁ ଟର୍ନର ସିଣ୍ଡ୍ରୋମ ରୋଗ ହୁଏ । ପୃଥିବୀର ସବୁ ସ୍ଥାନ ଓ ସଂସ୍କୃତିରେ ସମାନ ଭାବରେ ଏହି ରୋଗ ଦେଖାଯାଏ ।  ଏହି ରୋଗ ସ‌ହିତ ହୃଦ ରୋଗ ଓ ଡାଏବେଟିସ ଜଡ଼ିତ ଥିବାରୁ ରୋଗୀର ଆୟୁଷ ବା ବଞ୍ଚିବା ସମୟ କମ ଥାଏ । ହେନରି ଟର୍ନର ୧୯୩୮ ମସିହାରେ ପ୍ରଥମେ ଏହି ରୋଗ ବିଷୟରେ ବର୍ଣ୍ଣନା କରିଥିଲେ ।  ସନ ୧୯୬୪ରେ ଏହି ରୋଗ କ୍ରୋମୋଜୋମ ଯୋଗୁ ହେଉଥିବା ଜଣାଗଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଜଗନ୍ନାଥ ମନ୍ଦିର, ପାରାଦୀପ

ବନ୍ଦର ସହର ପାରାଦ୍ୱୀପର ମଧୁବନଠାରେ ଏହି ମନ୍ଦିରଟି ଅବସ୍ଥିତ । ଏଠାରେ ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନଙ୍କର ଚତୁର୍ଦ୍ଧା ମୂର୍ତ୍ତୀ ପୂଜା ପାଆନ୍ତି । ଏହି ମନ୍ଦିରରେ ସବୁ ଧର୍ମର ଲୋକଙ୍କୁ ଦର୍ଶନ ଓ ପୂଜା କରିବାର ଅଧିକାର ଅଛି ।http://odisha.gov.in/e-magazine/Orissareview/2010/July/engpdf/29-33.pdf

 ବିଶେଷତ୍ୱ 
ବିଶ୍ୱର ଅନ୍ୟ ଜଗନ୍ନାଥ ମନ୍ଦିରଠାରୁ ଏହି ମନ୍ଦିରର ରୀତିନୀତି ଟିକିଏ ଭିନ୍ନ । ୧୯୭୨ ମସିହାରେ ନିର୍ମିତ ଏହି ମନ୍ଦିରଟି "ସର୍ବ ଧର୍ମ ସମନ୍ୱୟ" ନୀତିରେ ଗଢ଼ିଉଠିଛି । ଏହି ମନ୍ଦିରରେ ହିନ୍ଦୁ ଧର୍ମ ସମେତ ଅନ୍ୟସବୁ ଧର୍ମାବଲମ୍ବୀ ଭକ୍ତମାନଙ୍କୁ ପୂଜା କରିବାର ଅଧିକାର ଦିଆଯାଇଥାଏ ।http://odishachannel.com/index.php/4286/jagannath-temple-servitors-visit-paradip-port/ସବୁ ଜଗନ୍ନାଥ ମନ୍ଦିରରେ ଥିବା ଅରୁଣ ସ୍ତମ୍ଭ ରହିଥାଏ । କିନ୍ତୁ ଏହି ମନ୍ଦିରରେ ଅରୁଣ ସ୍ତମ୍ଭ ସ୍ଥାନରେ "ସର୍ବଧର୍ମ ସମନ୍ୱୟ ସ୍ତମ୍ଭ" ରହିଛି । ସ୍ତମ୍ଭର ଉପରିଭାଗରେ, ଏକ ଗୋଲାକାର ଚକ୍ର ମଧ୍ୟରେ ସନାତନ ଧର୍ମର ପ୍ରତୀକ "ଓଁ" ସ୍ଥାପିତ ହୋଇଛି । ଚକ୍ରର ବାହାର ପାର୍ଶ୍ୱରେ ଇସଲାମ , ଖ୍ରୀଷ୍ଟ, ବୌଦ୍ଧ, ଜୈନ ଧର୍ମା ଆଦି ପ୍ରମୂଖ ଧର୍ମର ପ୍ରତୀକ ସ୍ଥାପିତ ହୋଇଛି । ମନ୍ଦିର ଭିତରେ ଚତୁର୍ଦ୍ଧା ମୂର୍ତ୍ତୀ ବ୍ୟତିତ ମାଳିକାରେ ବର୍ଣ୍ଣିତ କଳକୀ ଅବତାରର କଳକୀ ଓ ଅନନ୍ତ ମୂର୍ତ୍ତୀ ମଧ୍ୟ ପୂଜା ପାଉଛନ୍ତି । ମନ୍ଦିର ପ୍ରତିଷ୍ଠା ସମୟରେ, ପୋର୍ଟ ଟ୍ରଷ୍ଟର ସେତେବେଳର ଅଧ୍ୟକ୍ଷ ଏମ୍, ୱାଇ. ରାଓ, ଯେ କି ନିଜେ ଜଣେ ଖ୍ରୀଷ୍ଟ ଧର୍ମାବଲମ୍ବି ଥିଲେ, ଏହି ମନ୍ଦିରର ଉଦଘାଟନ କରି ଜଗନ୍ନାଥଙ୍କ ପାଖରେ ଭୋଗ ଓ ପୂଜା ଅର୍ପଣ କରିଥିଲେ । ପ୍ରତିବର୍ଷ ରଥଯାତ୍ରାରେ ପାରାଦୀପ ବନ୍ଦରର ଅଧ୍ୟକ୍ଷ ରଥରେ ଛେରା ପହଁରା କରିଥାନ୍ତି ।

ମନ୍ଦିର ପରିଚାଳନା ପାଇଁ ୧୯୭୨ମସିହାରେ "ଜଗନ୍ନାଥ ସମାଜ" ଗଠନ କରାଯାଇଥିଲା । ଏଯାବତ ମନ୍ଦିର ପରିଚାଳନାର ଦାୟିତ୍ୱ "ଜଗନ୍ନାଥ ସମାଜ" ଉପରେ ନ୍ୟସ୍ତ ଅଛି ।http://www.dailypioneer.com/state-editions/bhubaneswar/paradip-rath-yatra-bahuda-held-with-pomp.html ମନ୍ଦିର ବାହାରେ ଏକ ଛାପାଖାନା ଅଛି । ଉଦୟନ୍ତୁ ନାମକ ଏକ ପତ୍ରିକା ଏଠାରୁ ରଥଯାତ୍ରା ଓ କାର୍ତ୍ତିକ ପୂର୍ଣ୍ଣିମା ବେଳେ ଛପାଯାଏ । ପତ୍ରିକାଟି ଓଡ଼ିଆ, ହିନ୍ଦୀ ଓ ଇଂରାଜୀ ଭାଷାରେ ପ୍ରକାଶ କରାଯାଏ ।

 ଇତିହାସ 
୬୦ଦଶକର ଶେଷଭାଗକୁ ବନ୍ଦର ସହର ପାରାଦୀପରେ ଟାଉନସିପ ପ୍ରତିଷ୍ଠିତ ହୋଇଥିଲା । "ପଦ୍ମଚରଣ ତ୍ରିପାଠୀ" ନାମକ ବ୍ୟକ୍ତିଙ୍କୁ ମଧୁବନରେ ଏକ ସର୍ବଧର୍ମ ସମନ୍ୱୟ କ୍ଷେତ୍ର ପ୍ରତିଷ୍ଠା କରେଇବାକୁ ସ୍ୱପ୍ନାଦେଶ ହୋଇଥିଲା । ପଦ୍ମଚରଣ, ତାଙ୍କର ବହୁ ସାଥି ଓ ବନ୍ଦରରେ କାମ କରୁଥିବା କିଛି ବ୍ୟକ୍ତିବିଶେଷ ଜଗନ୍ନାଥ ମନ୍ଦିରଟିଏ ନିର୍ମାଣ କରିବାକୁ ଇଚ୍ଛାପ୍ରକାଶ କଲେ । ଜାତିଧର୍ମ ନିର୍ବିଶେଷରେ ପାରାଦୀପ ପୋର୍ଟ ଟ୍ରଷ୍ଟର ସମସ୍ତ କର୍ମଚାରୀ ଏହି ମନ୍ଦିର ନିର୍ମାଣ ପାଇଁ ଅର୍ଥଦାନ କରିଥିଲେ । ଜଗନ୍ନାଥ ମନ୍ଦିରଟି ୧୯୭୨ ମସିହାରେ ପ୍ରତିଷ୍ଠିତ ହୋଇଥିଲା । ୧୯୭୪ ମସିହାରେ ରାଜ୍ୟ ସରକାରଙ୍କ ଦେବୋତ୍ତର ବିଭାଗଦ୍ୱାରା ମନ୍ଦିରଟିକୁ ତାଲିକାଭୁକ୍ତ କରାଯାଇଥିଲା ।http://www.telegraphindia.com/1110712/jsp/orissa/story_14228646.jsp

 ଆଧାର 

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ଜଗନ୍ନାଥ ମନ୍ଦିର
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଜଗନ୍ନାଥ ମନ୍ଦିର, ଖିଦିରପୁର

କଲିକତା ବନ୍ଦର ଉପକଣ୍ଠ, ଖିଦିରପୁରଠାରେ ଥିବା ଜଗନ୍ନାଥ ମନ୍ଦିରଟି ୨୦୦୨ ମସିହାରେ ପ୍ରତିଷ୍ଠା କରାଯାଇଥିଲା । ୧୯୬୭ ମସିହାରୁ ଏଠାରେ ବନ୍ଦର ନିର୍ମାଣ କାର୍ଯ୍ୟରେ ବିନିଯୋଗଥିବା ଓଡ଼ିଆ ଶ୍ରମିକମାନଙ୍କଦ୍ୱାରା ଜଗନ୍ନାଥ ପୂଜା ପାଇ ଆସୁଥିଲେ । ମନ୍ଦିରଟି ଆଖପାଖ ଅଞ୍ଚଳରେ ଥିବା ଜଗନ୍ନାଥପ୍ରେମୀ ଭକ୍ତଙ୍କ ପାଇଁ ଆରାଧନା ପୀଠ ଓ କଲିକତାରେ ଥିବା ଓଡ଼ିଆଙ୍କ ପାଇଁ ଏକ ମିଳନସ୍ଥଳି ଭାବରେ ଉଭା ହୋଇଛି ।

 ଇତିହାସ 
୧୯୬୭ ମସିହା ବେଳକୁ, ଓଡ଼ିଆ ଶ୍ରମିକମାନେ ଖିଦିରପୁରଠାରେ ଏକ ଟିଣ ଘେରା ମନ୍ଦିର ନିର୍ମାଣ କରି ଜଗନ୍ନାଥଙ୍କ କାଗଜର ଛବିଟିଏ ରଖି ପୂଜା କରୁଥିଲେ । ଦିନଯାକର କ୍ଲାନ୍ତି ମେଣ୍ଟାଇବା ପାଇଁ ଜଗନ୍ନାଥଙ୍କ ଭଜନ ଗାନ କରୁଥିଲେ । ପୁରୁଷତ୍ତୋମ ଦାଶ ନାମକ ଜଣେ ବ୍ରାହ୍ମଣ ଏଠାରେ ପୂଜା କରୁଥିଲେ । ଖଇ ଭୋଗ ଲାଗୁଥିଲା । ୧୯୬୮ ମସିହା ବେଳକୁ ଏଠାରେ ରହୁଥିବା ଓଡ଼ିଆମାନେ, ମନ୍ଦିରଟିଏ ନିର୍ମାଣ କରିବାର ସ୍ୱପ୍ନ ଦେଖିଲେ ଓ ୧୯୬୯ ଜାନୁଆରୀ ୨୬ ସୁଦ୍ଧା ମନ୍ଦିର ନିର୍ମାଣ ସାରିବାକୁ ପଣ କଲେ । ଶ୍ରୀଜଗନ୍ନାଥ ସେବା ସମିତି ନାମରେ ଏକ ମଞ୍ଚ ଗଠନ କରାଗଲା । ସମିତିର ସଭ୍ୟମାନେ ଘର ଘର ବୁଲି ମନ୍ଦିର ନିର୍ମାଣ ପାଇଁ ଚାନ୍ଦା ଆଦାୟ କଲେ । ସେତେବେଳର ଜଣେ ବନ୍ଦର ଅଧିକାରୀ ଶ୍ରୀ ଏସ. ରହମନ ମନ୍ଦିର ନିର୍ମାଣ ପାଇଁ ୨୦୦ ମୂଲିଆ ଯୋଗାଇଦେଲେ । ମନ୍ଦିର ନିର୍ମାଣ କାର୍ଯ୍ୟ ୧୯୬୯ ଜାନୁଆରୀ ୨୩ ତାରିଖରେ ସମାପ୍ତ ହେଲା ।

thumb|କଲିକତାର ଖିଦିରପୁରଠାରେ ଥିବା ଜଗନ୍ନାଥ ମନ୍ଦିରର ବିଗ୍ରହ

ଏହି ମନ୍ଦିରଟିର ଉଚ୍ଚତା ୨୦ଫୁଟ ଥିଲା ଓ ଦୂଆରଟି ଅନୁଚ୍ଚ ଥିଲା । ଥରେ ଆୟକର କମିଶନର "ପ୍ରସନ୍ନ କୁମାର ଦାସ" ନିଜ ପିତାଙ୍କ ସହ ମନ୍ଦିରକୁ ଆସିଥିଲେ । ଦୂଆରରେ ପିତାଙ୍କର ମୁଣ୍ଡ ବାଜିବାରୁ, ସେ ପୁଅକୁ ମନ୍ଦିରର ଉନ୍ନତି କରିବାକୁ କହିଥିଲେ । ଏହାଥିଲା ମନ୍ଦିର ପୁନର୍ନିମାଣର ପ୍ରଥମ ପ୍ରୟାସ । ବହୁ ଓଡ଼ିଆ ଓ ବଙ୍ଗାଳି ବ୍ୟକ୍ତି ସାହାଯ୍ୟ କରିବାକୁ ଆଗେଇ ଆସିଲେ । ୧୯୯୯ ମସିହା ନଭେମ୍ବର ମାସରେ ମନ୍ଦିରର ଭିତ୍ତିପ୍ରସ୍ତର ସ୍ଥାପନ କରାଗଲା । ଖୋର୍ଦ୍ଧାର ପ୍ରସ୍ତରଶିଳ୍ପୀ ହାଡୁ ମହାରଣାଙ୍କଦ୍ୱାରା ଚତୁର୍ଦ୍ଧା ମୂର୍ତ୍ତୀ ନିର୍ମାଣ କରାଯାଇଥିଲା । ୨୦୦୨ ଜୁନ ୪,୫,୬ତାରିଖରେ ପୁରୀରୁ ଆସିଥିବା ପୂଜକମାନଙ୍କଦ୍ୱାରା ନୂତନ ବିଗ୍ରହମାନଙ୍କୁ ପ୍ରତିଷ୍ଠା କରାଗଲା ।

 ପରିଚାଳନା
ମନ୍ଦିର ପରିଚାଳନା ଭାର ଶ୍ରୀଜଗନ୍ନାଥ ସେବା ସମିତି ଉପରେ ନ୍ୟସ୍ତ ରହିଛି । ସମିତି ଅଧିନରେ ୪ଟି ବିଭାଗ ରହିଛି ।
ଉତ୍କଳ
ଏହି ବିଭାଗଟି, ଶ୍ରୀଜଗନ୍ନାଥ ସେବା ସମିତିଦ୍ୱାରା ଅନୁଷ୍ଠିତ ବିଭିନ୍ନ ସାଂସ୍କୃତିକ ଓ ସାମାଜିକ କାର୍ଯ୍ୟର ପରିଚାଳନା ନିମନ୍ତେ ଗଠିତ ।http://timescity.com/kolkata/events/odisha-festival/38359 ରଥଯାତ୍ରା ସମୟରେ ଏମାନେ ୯ଦିନ ବ୍ୟାପି ଓଡ଼ିଶା ଉତ୍ସବ ପାଳନ କରିଥାନ୍ତି ।http://www.telegraphindia.com/1140704/jsp/saltlake/story_18577181.jsp#.VcCXW7UwDSg ଏଥିରେ ଓଡ଼ିଶା ନୃତ୍ୟ ସଙ୍ଗୀତ ଖାଦ୍ୟ ଓ ଅନ୍ୟାନ ବିଭବ ପରିବେଷଣ କରାଯାଏ । ଏହି ରଥଯାତ୍ରାରେ ସଲ୍ଟଲେକସ୍ଥିତ ସେଣ୍ଟ୍ରାଲ ପାର୍କରୁ ରଥଟଣା ଆରମ୍ଭ ହୋଇ, ଇ.ଏମ. ବାଇପାସରେ ଥିବା ସ୍ୱଭୂମୀ ପରିସରେ ସମାପ୍ତ ହୋଇଥାଏ ।http://events.indialist.com/kolkata/exhibitions-in-kolkata/47119/swabhumi-salt-lake-on-july-16-17.html ଏହି ଅବସରରେ ଉତ୍କଳ ସମ୍ମାନ ପ୍ରଦାନ କରାଯାଇଥାଏ । ୨୦୧୫ବର୍ଷରେ ଏହି ସମ୍ମାନ ସଙ୍ଗୀତ ନିର୍ଦ୍ଦେଶକ ଶାନ୍ତନୁ ମହାପାତ୍ରଙ୍କୁ ପ୍ରଦାନ କରାଯାଇଛି । ପୂର୍ବବର୍ଷମାନଙ୍କରେ ଏହି ସମ୍ମାନ କେଳୁଚରଣ ମହାପାତ୍ର(୨୦୦୪) ଆଦିଙ୍କ ପ୍ରଦାନ କରାଯାଇଛି ।
ଉତ୍କର୍ଷ
ଉତ୍କର୍ଷ ଆନୁକୁଲ୍ୟରେ, ଶ୍ରୀଜଗନ୍ନାଥ ସେବା ସମିତି ଗରିବ ଲୋକଙ୍କ ପାଇଁ ମାଗଣା ଖାଦ୍ୟ, ପୋଷାକ ଓ ସ୍ୱାସ୍ଥ୍ୟ ଶିବିର ଆଦି ଆୟୋଜନ କରିଥାଏ । 
ଶ୍ରୀଜଗନ୍ନାଥ ପାଠାଗାର
ମନ୍ଦିର ମଧ୍ୟରେ ଶ୍ରୀଜଗନ୍ନାଥ ପାଠାଗାର ରହିଛି । ଏଠାରେ ୧୦୦୦ରୁ ଅଧିକ ବହି ରହିଛି । ପ୍ରତିବର୍ଷ ଏଠାରୁ ବାଇଶି ପାହାଚ ଏକ ପତ୍ରିକା ମଧ୍ୟ ପ୍ରକାଶନ କରାଯାଏ ।
ଶ୍ରୀଜଗନ୍ନାଥ ପୂଜା କମିଟି
ଜଗନ୍ନାଥଙ୍କ ନିତିଦିନିଆ ପୂଜା, ପର୍ବ ପାଳନ ସହିତ, ମନ୍ଦିରର ଦେଖାରଖା ଏହି କମିଟି ଉପରେ ନ୍ୟସ୍ତ ।
 ଆଧାର 

ଶ୍ରେଣୀ:ଜଗନ୍ନାଥ ମନ୍ଦିର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ରାସନ କାର୍ଡ଼ (ଭାରତ)

thumb|Emblem of India
{Politics of India}}
ଭାରତୀୟ ପଢ଼ି ପତ୍ର (ration card) ସବସିଡ଼ଯୁକ୍ତ ଖାଦ୍ୟ ଏବଂ ଇନ୍ଧନ(ଏଲପିଜି ଏବଂ କିରୋସିନି) କ୍ରୟ କରିବାରେ ବ୍ୟବହୃତ ହୋଇଥାଏ । ଏହା ପରିଚୟ ଏବଂ ସରକାରଙ୍କ ନଥିଭୁକ୍ତ ହେବାପାଇଁ ଗରିବଙ୍କ ଲାଗି ଏକ ମୁଖ୍ୟ ଦସ୍ତାବିଜ ଭାବେ ପରିଗଣିତ ହେଉଛି । ସେମାନଙ୍କ ଅସ୍ଥିତ୍ୱ ଭାବେ ପ୍ରମାଣ ଦେଉଛି । ସମଗ୍ର ସାଧାରଣ ବଣ୍ଟନ ବ୍ୟବସ୍ଥାଏହାର ପରିଚୟ, ଯୋଗ୍ୟତା ଏବଂ ପାତ୍ରତା ଉପରେ କାର୍ଯ୍ୟ କରୁଛି ।   Computerisation of Targeted Public Distribution System (TPDS) | Department of Food & Public Distribution

 ଆକାର 

ରାସନ କାର୍ଡ଼ ହେଉଛି ଏକ ଭଙ୍ଗା ହୋଇଥିବା A-4 ସାଇଜ କାଗଜରେ ପ୍ରସ୍ତୁତ କିମ୍ବା ଏକ ଚିପ୍ ଏମବେଡ଼ ଥିବା ସ୍ମାର୍ଟ କାର୍ଡ଼ । ଏଥିରେ ଗୃହମୁଖ୍ୟଙ୍କର ଫଟୋଗ୍ରାଫ ଥାଏ ରାଜ୍ୟ ସରକାରଙ୍କଦ୍ୱାରା ପରିବାର ପିଛା ଗୋଟିଏ ଲେଖାଏଁ ଅନୁମୋଦିତ ହୋଇଥାଏ । ଏହା ତିନି ଶ୍ରେଣୀର – ଅତି ଦାରିଦ୍ର୍ୟ ସ୍ତର(ଅନ୍ତୋଦୟ), ଦାରିଦ୍ର୍ୟ ସୀମାରେଖା ତଳେ ଥିବା ପରିବାର(ବିପିଏଲ/BPL) ଏବଂ ଦାରିଦ୍ର୍ୟ ସୀମାରେଖା ଉପରେ ଥିବା ପରିବାର(ବଏପିଏଲ/APL) ।  ଏହି ଦାରିଦ୍ର୍ୟ ସୀମାରେଖା କିଛି ବର୍ଷ ଅନ୍ତରାଳରେ ବିଭିନ୍ନ ଉତ୍ସରୁ ତଥ୍ୟ ସଂଗ୍ରହର ବିଶ୍ଲେଷଣ କରି ଯୋଜନା ଆୟୋଗଙ୍କଦ୍ୱାରା ଶ୍ରେଣୀଭୁକ୍ତ କରାଯାଏ ।  

 ରାସନ କାର୍ଡ଼ ପ୍ରାପ୍ତି 

ଯେହେତୁ ଏହା ସ୍ୱେଚ୍ଛାକୃତ ଭାବେ ଭାରତରେ ପାଇହୁଏ, ସବସିଡ଼ଯୁକ୍ତ ରାସନ କାର୍ଡ଼ ପାଇବା ପାଇଁ ପରିବାରର ଅର୍ଥିକ ସ୍ଥିତି ମାନଦଣ୍ଡ ରୂପେ ଗ୍ରହଣ କରାଯାଏ । 

ଉଦାହରଣ ସ୍ୱରୁପ ଓଡ଼ିଶାରେ ଏପିଏଲ କାର୍ଡ଼ ପାଇବା ପାଇଁ ଆବେଦନକାରୀଙ୍କୁ ପରିବାରମୁଖ୍ୟଙ୍କ ଦୁଇଟି ଫଟୋ ସହ ପରିଚୟ ପତ୍ର, ଠିକଣା ପ୍ରମାଣପତ୍ର, ଏବଂ ପୁରୁଣା ରାସନ କାର୍ଡ଼ ସହ  _ଟଙ୍କା ଫି ଦେବାକୁ ପଡ଼ିଥାଏ । ଏହାର ପ୍ରକ୍ରିୟା ଏକ ମାସ ପର୍ଯ୍ୟନ୍ତ ସମୟ ଲାଗିପାରେ । http://www.delhi.gov.in/wps/wcm/connect/96ce4500419c5607943995c1cd8dfa9d/Procedure_New_RationCard.pdf?MOD=AJPERES&CACHEID=96ce4500419c5607943995c1cd8dfa9d&Procedure%20for%20New%20Ration%20Card
ଏକ ବିପିଏଲ କାର୍ଡ଼ ଏପିଏଲ କାର୍ଡ଼ ତୁଳନାରେ ଅଧିକ ଲାଭକାରୀ ହୋଇଥାଏ । ସବସିଡ଼ଯୁକ୍ତ ଦରରେ ଅଧିକ ଦ୍ରବ୍ୟ ଏବଂ କିରୋସିନି ସରକାରଙ୍କ ତରଫରୁ ମିଳିଥାଏ । 

ଇ-ସୁଶାସନ ମଧ୍ୟମରେ କର୍ଣାଟକ ରାଜ୍ୟ ଅନଲାଇନରେ ରାସନ କାର୍ଡ଼ ଆବେଦନ ଗ୍ରହଣ କରନ୍ତି ଆବେଦନକାରୀ ଏକ ସ୍କାନ ହୋଇଥିବା ପରିଚୟ ପତ୍ର ଏବଂ ଠିକଣା ପ୍ରମାଣ ପତ୍ର ଏବଂ ଆୟ ପ୍ରମାଣପତ୍ର ଅପଲୋଡ଼ କରି ଏକ ଜ୍ଞାତି ପତ୍ର ପାଆନ୍ତି ଆପଏଣ୍ଟମେଣ୍ଟ ପାଇଥିବା ଦିନ ପରିବାର ସଦସ୍ୟମାନେ ପଂଜିକରଣ ଅଫିସ ଯାଇ ସେଠାରେ ମୂଳ ଦସ୍ତାବିଜ ଉପସ୍ଥାପନ କରନ୍ତି ବାୟୋମେଟ୍ରିକ ତଥ୍ୟ(ସମସ୍ତ ସଦସ୍ୟଙ୍କର ମୁହଁ ଫଟୋ, ଏବଂ ଆଙ୍ଗୁଠିଛାପ) ସଂଗ୍ରହ ପରେ ତାଙ୍କ (ଏଲପିଜି ସଂଯୋଗ କିରୋସିନି ପାଇବା ଯୋଗ୍ୟତା ପାଇଁ, ଏବଂ ଘର ପ୍ରକାର- ବିପିଏଲ ସୁବିଧାର ଯୋଗ୍ୟ ହେବାପାଇଁ) ତତ୍ ସହିତ ବାସଗୃହରେ ଅବସ୍ଥାନ କରୁଥିବାର ପ୍ରମାଣ ରଖାଯାଏ । ଯଦି ଯୋଗ୍ୟ ବିବେଚିତ ହୁଅନ୍ତି ତେବେ ଏକ ମାସ ମଧ୍ୟରେ ରାସନ କାର୍ଡ଼ ରାଜ୍ୟ ଯୋଗାଣ ଅଫିସ (DSO)ରୁ ମିଳିଥାଏ । ଆବେଦନର ସ୍ଥିତି ଅନଲାଇନରୁ ଜାଣିହୁଏ । ପଂଜିକରଣ, ବାୟୋମେଟ୍ରିକ ତଥ୍ୟ ସଂଗ୍ରହ ଏବଂ ଫିଜିକାଲ ଭେରିଫିକେସନ ପ୍ରାଇଭେଟ ସଂସ୍ଥା ଜରିଆରେ କରାଯାଇଥାଏ ।  How to Apply for Ration Card in BangaloreGovt. of KARNATAKA. Food and Civil Supplies & Consumer Affairs

 ସାମାଜିକ ସୁରକ୍ଷା ଲାଭ

ଆଧାର

ଶ୍ରେଣୀ:ସରକାରୀ ଯୋଜନା
ସାରଥୀ ବାବା

ସାରଥୀ ଦେବ ଜଣେ ହିନ୍ଦୁ ସାଧୁ । ସେ ଓଡ଼ିଶାର କେନ୍ଦ୍ରାପଡ଼ାରେ ୧୯୯୩ ମସିହାରୁ ସାରଥୀ ଆଶ୍ରମ ଓ ସାରଥୀ ମନ୍ଦିର ପ୍ରତିଷ୍ଠା କରି ଲୋକଲୋଚନକୁ ଆସିଲେ ।  ୨୦୧୩ ପରେ ଏକ ଟିଭି ଧାରାବାହିକ କାର୍ଯ୍ୟକ୍ରମରେ ଆଧ୍ୟାତ୍ମିକ ପ୍ରବଚନ ମଧ୍ୟମରେ ଓଡ଼ିଶାର ଜନସାଧାରଣଙ୍କଠାରେ ପରିଚିତ ହୋଇଥିଲେ । ତାଙ୍କର ଗୀତ ରଚନା ଏବଂ କଣ୍ଠଦାନରେ ପ୍ରସ୍ତୁତ କେତେକ ଗୀତ ମୁକ୍ତିଲାଭ ହୋଇଛି । ସେ ଅଲୌକିକ ଘଟଣା ଘଟାଇବା ସହ ନିଜକୁ କୃଷ୍ଣଙ୍କ ଅବତାର ବୋଲି ଦାବୀ କରନ୍ତି । ୨୦୧୫ ମସିହା ଜୁଲାଇ ମାସରେ ଓଡ଼ିଶା ପୋଲିସଦ୍ୱାରା ତାଙ୍କୁ ଅନୈତିକ କାର୍ଯ୍ୟକଳାପ ଓ ଆୟ ବହିର୍ଭୂତ ସମ୍ପତ୍ତି ଠୁଳ କରିବା ଅଭିଯୋଗରେ ଗିରଫ କରାଯାଇଥିଲା ।http://www.orissabarta.com/index.php?option=com_content&view=article&id=16791:kendrapada-jay-pandampplease-stop-manyabar-sarathi-show-in-parthana-channel&catid=35:top-stories

ସାରଥୀ ଆଶ୍ରମ
କେନ୍ଦ୍ରାପଡ଼ା ସହର ନିକଟ ଡେରାବିଶ ବ୍ଲକ ଅନ୍ତର୍ଗତ ବାରିମୂଳଠାରେ ଏହି ଆଶ୍ରମ ଅବସ୍ଥିତ । ଏକ ବିଶାଳ ପ୍ରାଙ୍ଗଣରେ ସନ୍ଧ୍ୟା ସମୟରେ ଏଠାରେ ସାରଥୀ ବାବା ପ୍ରବଚନ ଦେଇଥାନ୍ତି । ଏଥିରେ ବିଶାଳ ଜନସମାଗମ ହୋଇଥାଏ । ଏହି ପ୍ରବଚନର ରେକଡିଂ ପ୍ରାର୍ଥନା ଚ୍ୟାନେଲର ଜୀବନ ପଥ ଏ ଦେହ ରଥ କାର୍ଯ୍ୟକ୍ରମରେ ପ୍ରତ୍ୟହ ସକାଳ ଏବଂ ସନ୍ଧ୍ୟା ୭.୩୦ରେ ପ୍ରସାରିତ କରାଯାଇଥାଏ ।http://timesofindia.indiatimes.com/tv/channel/prarthana-tv/params/tvchannel/channelid-10000000007020000

ସାରଥୀ ମନ୍ଦିର
ସାରଥୀ ମନ୍ଦିର ୧୯୯୩ରେ ସାରଥୀ ବାବା ଏବଂ ସେମାନଙ୍କ ଅନୁଗାମୀଙ୍କଦ୍ୱାରା ସ୍ଥାପିତ ହୋଇଥିଲା । ଏହା କେନ୍ଦ୍ରପଡ଼ାର ଗୋବରୀ ନଦୀ କୂଳରେ ଅବସ୍ଥିତ । ଏହାର ପରିସର ଚନ୍ଦନ ଏବଂ ତୁଳସୀର ସୁଗନ୍ଧରେ ପ୍ରତି ମୁହୁର୍ତ୍ତ ମହକୁଥାଏ ବୋଲି ଦାବି କରାଯାଏ । ଏହାର ପରିସରରେ କେତେକ ବିକ୍ରୟ ଷ୍ଟଲ, ପାଠାଗାର, ଏବଂ କାର୍ଯ୍ୟାଳୟ ଅବସ୍ଥିତ ।
ସାରଥୀଙ୍କ ସମାଜ ମଙ୍ଗଳ କାର୍ଯ୍ୟକ୍ରମ
ଆଶ୍ରମ ଅଧୀନରେ ସତ୍ୟମ ଚାରିଟେବଲ ଟ୍ରଷ୍ଟ କାର୍ଯ୍ୟ କରୁଛି । ଗରିବ ବାଲିକାମାନଙ୍କୁ ମନ୍ଦିର ତରଫରୁ ମାଗଣା ସିଲେଇ ଶିକ୍ଷା ଦିଆଯାଏ । ରକ୍ତଦାନ ଶିବିର, ମାଗଣା ହୋମିଓପାଥିକ ଚିକିତ୍ସା, ଏବଂ ବନ୍ୟା ପ୍ରପୀଡିତଙ୍କୁ ସାହାଯ୍ୟ ଯୋଗାଇ ଦିଆଯାଇଥାଏ ।

ବିତର୍କରେ ସାରଥୀ
୨୦୧୪ରେ ସତ୍ୟମ ନାମଧାରୀ ଧରମ ପୁଅ ତାଙ୍କର ନିଜ ପୁତ୍ର ବୋଲି ଚର୍ଚ୍ଚାରେ ରହିଥିଲେ ।http://www.orissabarta.com/index.php?option=com_content&view=article&id=16791:kendrapada-jay-pandampplease-stop-manyabar-sarathi-show-in-parthana-channel&catid=35:top-stories
୨୦୧୫ ମସିହା ଜୁଲାଇ ୪ ତାରିଖରେ ସେ ହାଇଦ୍ରାବାଦର ହୋଟେଲ ଗୋଲକୋଣ୍ଡାଠାରେ ଜଣେ ୨୧ ବର୍ଷୀୟ ଯୁବତୀ ସହ ରହୁଥିବା ଓଡ଼ିଆ ଖବର ଟିଭି ଚ୍ୟାନେଲ ପ୍ରମେୟ ନିଉଜ ୭ରେ ପ୍ରସାରିତ ହୋଇଥିଲା । ଏହା ପରେ ତାଙ୍କୁ ଗଣମାଧ୍ୟମରେ ନିନ୍ଦା କରି ବିଭିନ୍ନ ଖବର ପ୍ରସାରିତ ହେବା ଆରମ୍ଭ ହେଲା ।   ବାବା ନିଜେ ଜିନ୍ସ ଏବଂ ଚଷମା ପିନ୍ଧିଥିବାର ଏକ ଫଟୋ ପ୍ରସାରିତ ହୋଇଥିଲା ।ସାରଥୀଙ୍କ ଜଣେ ସହଯୋଗୀ ନିୟମିତ ଆମିଷ ଖାଇବା ସହ ମଦପାନ କରିବା ଓ ଯୁବତୀମାନଙ୍କ ସହ ଶାରିରୀକ ସମ୍ବନ୍ଧ ରଖିବା ବାବଦରେ ସେହି ଖବର ଚ୍ୟାନେଲରେ ପ୍ରକାଶ କରିଥିଲେ । ସାରଥୀ ଦେବ ଫେରାର ହେବା, ଗିରଫ ହେବା, ଆଶ୍ରମ ପରିସରରେ ପୋଲିସ ଛାଉଣୀ ହେବା ପରି ବହୁତ ଚର୍ଚ୍ଚା ସୋସିଅଲ ମିଡ଼ିଆରେ ଦିନସାରା ରହିଥିଲା । ଏଥି ନେଇ ସନ୍ଧ୍ୟା ୭ ଟାରେ ୨୦ ମିନିଟର ଏକ ସ୍ୱତନ୍ତ୍ର ଦର୍ଶନରେ ବାବା ନିଜର ବକ୍ତବ୍ୟ ରଖିଥିଲେ । କେନ୍ଦ୍ରାପଡ଼ାକୁ ବଦନାମ କରିବାକୁ ଚକ୍ରାନ୍ତ ଚାଲିଛି ଏବଂ କିଛି ବିରୋଧୀ ଅନ୍ତେବାସୀଙ୍କଦ୍ୱାରା ଏହି ଅପପ୍ରଚାରର ଖୋରାକ ଯୋଗାଯାଇଥିଲା ବୋଲି ବାବା ସଫେଇ ଦେଇଛନ୍ତି । ଯଦି ବଳିଷ୍ଠ ପ୍ରମାଣ ଥାଏ ତେବେ ପୁଲିସ ପାଖରେ ଅଭିଯୋଗ ଦିଆଯାଉ ବୋଲି କହିଥିଲେ ।http://www.dharitri.com/Bhubaneswar/050815/p5.htm

ଆଧାର

ଶ୍ରେଣୀ:ହିନ୍ଦୁ ଧର୍ମ
ଅମିନୂଲ ଇସଲାମ

ଅମିନୂଲ ଇସଲାମ ଓଡ଼ିଶାରେ ଆଠଦଶକରୁ ଉର୍ଦ୍ଧ ସମୟ ଧରି ଆଦୃତ କୋହେନୂର ପଞ୍ଜିକା ଓ ରାଶିଫଳର ଜନକ । ଏହି ପଞ୍ଜିକାଟି ଜଗନ୍ନାଥ ମନ୍ଦିରର ମୁକ୍ତିମଣ୍ଡପଦ୍ୱାରା ସ୍ୱୀକୃତି ପ୍ରାପ୍ତ । ଅମିନୂଲ ଇସଲାମ ଧର୍ମାବଲମ୍ବୀ ହୋଇଥିଲେ ମଧ୍ୟ ହିନ୍ଦୁ ପୋଥି-ପୁରାଣ ଓ ଧର୍ମଗ୍ରନ୍ଥ ରଚନା ଓ ପ୍ରକାଶନ କରୁଥିଲେ ।

କୋହେନୂର ପଞ୍ଜିକା ଓ ରାଶିଫଳ
୧୯୨୮ ମସିହାରେ ଅମିନୂଲ କଟକ ଆସି ନିଜ ଭିଣୋଇଙ୍କ ପାଖରେ ରହି ମୁଦ୍ରଣ ବ୍ୟବସାୟ ଶିଖିବା ପରେ କୋହେନୂର ପ୍ରେସ ଓ କୋହେନୂର ପ୍ରେସ ପୁସ୍ତକ ଭଣ୍ଡାର ପ୍ରତିଷ୍ଠା କରିଥିଲେ । ବ୍ରିଟିଶ ଶାସନ କାଳରେ ତାଙ୍କ ପ୍ରେସ ଉପରେ ଏକାଧିକ ବାର ଚଢ଼ଉ କରି ବିପ୍ଳବୀଙ୍କୁ ପ୍ରେରଣା ଯୋଗାଉଥିବା ବହି ସବୁ ଜବତ କରିଥିଲେ । 

ହିନ୍ଦୁ ପୋଥି-ପୁରାଣ ପ୍ରତି ତାଙ୍କର ଆଦର ଥିବାରୁ ସେ ଏକ ପଞ୍ଜିକା ପ୍ରକାଶ କରିବାକୁ ନିଷ୍ପତ୍ତି ନେଇଥିଲେ । ଏଥିପୂର୍ବରୁ ଓଡ଼ିଶାରେ "ଅରୁଣୋଦେୟ ପ୍ରେସ ପଞ୍ଜିକା" ନାମରେ ଏକମାତ୍ର ପାଞ୍ଜି ପ୍ରକାଶ ପାଉଥିଲା । ଅମିନୂଲ ପଠାଣି ସାମନ୍ତ ପରିବାରର ଦାୟଦ ଓ ଗଣକ ଗଦାଧର ସିଂହ ସାମନ୍ତ ଓ ଲିଙ୍ଗରାଜ ଖଡିରତ୍ନ ପରିବାରର ଦାୟଦ ପଣ୍ଡିତ ହରିହର ଖଡିରତ୍ନଙ୍କୁ ଏକାଠି କରି ନୂଆ ପାଞ୍ଜିର ପାଣ୍ଡୁଲିପି ପ୍ରସ୍ତୁତ କରିଥିଲେ । ସାମାନ୍ୟ ସଂଶୋଧନ ପରେ ପୁରୀ ମୁକ୍ତି ମଣ୍ଡପ ସଭା ଏହି ପାଞ୍ଜିକୁ ସ୍ୱୀକୃତି ପ୍ରଦାନ କରିଥିଲା ଏବଂ ୧୯୩୫ ମସିହାରେ କୋହେନୂର ପାଞ୍ଜି ଜନ୍ମ ନେଇଥିଲା ।

ସାମାଜିକ ଜୀବନ
ଅମିନୂଲ ବହୁ ହିନ୍ଦୁ ଧର୍ମଗ୍ରନ୍ଥ ରଚନା ଓ ପ୍ରକାଶନା କରୁଥିଲେ । ଗରିବ ବ୍ରାହ୍ମଣ ପିଲାଙ୍କ ବ୍ରତୋପନୟନ ପାଇଁ ସେ ସାହାଯ୍ୟ କରୁଥିଲେ । ସେ ଜଣେ ସ୍ୱାଧୀନତା ସଂଗ୍ରାମୀ ଓ ଦେଶପ୍ରେମୀ ବ୍ୟକ୍ତି ଥିଲେ । ଗୋପବନ୍ଧୁ ଦାସ, ହରେକୃଷ୍ଣ ମହତାବ, ନବକୃଷ୍ଣ ଚୌଧୁରୀ, ଭାଗିରଥି ମହାପାତ୍ର ଆଦିଙ୍କ ସହିତ ଅମିନୂଲ କାର୍ଯ୍ୟ କରିଥିଲେ ।http://www.telegraphindia.com/1130415/jsp/odisha/story_16785595.jsp#.VcIVxrUwDSg

ପୁରସ୍କାର ଓ ସମ୍ମାନ
 ପଦ୍ମକେଶରୀ ଉପାଧୀରେ ବିଜୁ ପଟ୍ଟନାୟକଙ୍କଦ୍ୱାରା ଭୂଷିତ ।
 ଚନ୍ଦ୍ରଶେଖର ଉପାଧୀରେ ଜାନକୀ ବଲ୍ଲଭ ପଟ୍ଟନାୟକଙ୍କଦ୍ୱାରା ଭୂଷିତ ।

୧୯୮୫ ମସିହାରେ, ପୁରୀ ଶ୍ରୀମନ୍ଦିରରେ ତାଙ୍କର ଶ୍ରାଦ୍ଧ ପାଳନ କରାଯାଇଥିଲା । ଜଣେ ଇସଲାମ ଧର୍ମାବଲମ୍ବୀଙ୍କ ଶ୍ରାଦ୍ଧ ଶ୍ରୀମନ୍ଦିରରେ ପାଳନ କରାଯିବା ଏକ ବିରଳ ଘଟଣା । 

 ଆଧାର 

ଅଧିକ ତଥ୍ୟ
 ବ୍ରିଟିଶ ବିରୋଧି ଛାପା ନିମନ୍ତେ ଚଢ଼ଉ]

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରଦ୍ଧାକର ସୂପକାର

ଶ୍ରଦ୍ଧାକର ସୂପକାର (୧୪ ସେପ୍ଟେମ୍ବର ୧୯୧୪ - ୫ ଜାନୁଆରୀ ୧୯୯୩) ଜଣେ ଗାନ୍ଧିବାଦୀ ରାଜନେତା, ସମାଜସେବୀ, ଆଇନଜୀବୀ, ଶିକ୍ଷାବିତ୍‍, ସାମ୍ବାଦିକ ଏବଂ କଥାକାର ଥିଲେ । ସେ ୫୦ ଓ ୬୦ ଦଶକରେ ଜଣେ ଓଡ଼ିଆ ପ୍ରାବନ୍ଧିକ ଥିଲେ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
ସୂପକାର ୧୯୧୪ ମସିହା ସେପ୍ଟେମ୍ବର ୧୪ ତାରିଖରେ ସମ୍ବଲପୁର ଜିଲ୍ଲାର ଝାରୁଆପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଥିଲେ ଡାକ୍ତର ଜନାର୍ଦ୍ଧନ ପୂଜାରୀ ଓ ମାତା ଥିଲେ ତ୍ରିବେଣୀ ଦେବୀ ।  ସେ ରେଭେନ୍ସା ମହାବିଦ୍ୟାଳୟରୁ ଗଣିତ ସମ୍ମାନ ସହ ସ୍ନାତକ ଏବଂ ପାଟଣା ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ପାଠ ପଢ଼ିଥିଲେ । ପରେ ହିନ୍ଦୁ ଆଇନ ଉପରେ ଗବେଷଣା କରି, ସେ ସମ୍ବଲପୁର ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ ।

 ରାଜନୀତିକ ଜୀବନ 
୧୯୪୯ମସିହାରେ ସେ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ଜଣେ ସ୍ୱାଧୀନ ପାର୍ଥୀ ଭାବରେ ନିର୍ବାଚିତ ହୋଇଥିଲେ । ୧୯୫୧ରେ ପୁନଶ୍ଚ ବିଧାନ ସଭା ଓ ୧୯୫୭ରେ ଲୋକ ସଭାକୁ ନିର୍ବାଚିତ ହୋଇଥିଲେ । ପରେ ସେ କଂଗ୍ରେସ ଦଳରେ ଯୋଗଦେଇ ୧୯୬୫କୁ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୧୯୮୫ ମସିହାରେ ସୁପକାର ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳର ପ୍ରାର୍ଥୀ ଭାବେ ନିର୍ବାଚିତ ହୋଇ ଓଡ଼ିଶା ବିଧାନ ସଭାରେ ଯୋଗଦେଇଥିଲେ ।http://orissa.gov.in/e-magazine/orissaannualreference/ORA-2011/pdf/453-501.pdf ୧୯୫୧ରେ ସେ ଆଉଥରେ କଂଗ୍ରେସ ଦଳର ପ୍ରାର୍ଥୀ ଭାବେ ରେଢ଼ାଖୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ବିଧାନ ସଭାରେ ଯୋଗଦେଇଥିଲେ ।http://orissa.gov.in/e-magazine/orissaannualreference/ORA-2011/pdf/453-501.pdf

 ସାହିତ୍ୟ ସର୍ଜନା 
ସୁପକାର, ଛାତ୍ରାବସ୍ଥାରୁ ସାହିତ୍ୟାନୁରାଗୀ ଥିଲେ ଓ ଲେଖାଲେଖି କରୁଥିଲେ । ତାଙ୍କ ଲେଖା ଶଙ୍ଖ, ଚରୁରଙ୍ଗ, ନବଯୁଗ ଆଦି ପତ୍ରିକାରେ ଛପା ଯାଉଥିଲା ।
 ରଚନାବଳୀ 
ସୁପକାରଙ୍କ ପ୍ରମୁଖ ରଚନାବଳୀ ମଧ୍ୟରେ "ଗଳ୍ପାଞ୍ଜଳି", "ବିଷକନ୍ୟା", "ଜୁଆର-ଭଟ୍ଟା", "ଗୋଟିଏ କରୁଣ ରାତି", "କସ୍ତୁରୀ ମୃଗ", "ସୂପ", "ସୁରେନ୍ଦ୍ର ସାଏ", "ଆର୍ତ୍ତବନ୍ଧୁ ଆଇଜାକ୍‍ ସାଆନ୍ତରା", "ଲେନିନ୍‍", "ପ୍ରେମର ଅନେକ ରଙ୍ଗ" ପ୍ରଭୃତି କାହାଣୀ ଓ ଜୀବନାଲେଖ୍ୟ ପୁସ୍ତକ ।

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର 

୧୯୯୩ ମସିହା ଜାନୁଆରୀ ୫ ତାରିଖରେ ତାଙ୍କର ମୃତ୍ୟୁ ହୋଇଥିଲା ।

 ଆଧାର 

ଶ୍ରେଣୀ:୧୯୧୪ ଜନ୍ମ
ଶ୍ରେଣୀ:୧୯୯୩ ମୃତ୍ୟୁ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ଓଡ଼ିଶା ବିଧାନ ସଭାର ବିରୋଧୀ ଦଳ ନେତା
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଇସ୍କନ

ଆନ୍ତର୍ଜାତିକ କୃଷ୍ଣଚେତନା ସଙ୍ଘ ବା "International Society for Krishna Consciousness" (ISKCON) ବା ଇସ୍କନ ଏକ ଗୌଡୀୟ ବୈଷ୍ଣବ ଧାର୍ମିକ ସଙ୍ଗଠନ । ଏହା ହରେକୃଷ୍ଣ ଆନ୍ଦୋଳନ ନାମରେ ମଧ୍ୟ ଖ୍ୟାତ । ଏ.ସି. ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦଙ୍କଦ୍ୱାରା ଏହି ଧାର୍ମିକ ସଙ୍ଗଠନ ୧୯୬୬ ମସିହାରେ ଆମେରିକାର ନିୟୁୟର୍କଠାରେ ଜୁଲାଇ ୧୯୬୬ରେ ପ୍ରତିଷ୍ଠାଲାଭ କରିଥିଲା । 
   
 ଇତିହାସ 
ବିଗତ ପାଞ୍ଚଶହ ବର୍ଷ ଧରି ଇସ୍କନର ପ୍ରତିଷ୍ଠାତା ଶ୍ରୀଲ ଭକ୍ତିବେଦାନ୍ତ ସ୍ୱାମୀ ତାଙ୍କରି ଲେଖା ଏବଂ ଶ୍ରୀମଦ୍ ଭଗବତ ଗୀତା, ଚୈତନ୍ୟ ଚରିତାମୃତ ଭଳି ଗ୍ରନ୍ଥର ଅନୁବାଦ ମାଧ୍ୟମରେ ପାଶ୍ଚାତ୍ୟରେ ଗୌଡୀୟ ବୈଷ୍ଣବ ମତବାଦର ବହୂଳ ପ୍ରଚାର କରିଛନ୍ତି । ବର୍ତ୍ତମାନ ଏହି ସବୁ ଗ୍ରନ୍ଥର ଅନୁବାଦ ସତୁରୀରୁ ଅଧିକ ଭାଷାରେ ଉପଲବ୍ଧ । ଏସବୁ ଇସ୍କନର ପବିତ୍ର ଗ୍ରନ୍ଥ ରୂପେ ବିବେଚିତ । ଏହି ମତବାଦରେ କୃଷ୍ଣ ହେଉଛନ୍ତି  ଭଗବାନଙ୍କ ସମସ୍ତ ଅବତାରର ଉତ୍ସ । ଅତଏବ ଇସ୍କନ ଭକ୍ତମାନେ କୃଷ୍ଣଙ୍କୁ ଭଗବାନଙ୍କ ପ୍ରକୃତ ଏବଂ ସର୍ବୋଚ୍ଚ ସ୍ୱରୂପ ଭାବେ ପୂଜା କରନ୍ତି । ବୈଷ୍ଣବମାନେ ବିଷ୍ଣୁଙ୍କ ଉପାସକ ଅଟନ୍ତି ଏବଂ ପଶ୍ଚିମବଙ୍ଗର ଗୌଡଦେଶରେ ବିଷ୍ଣୁ ଉପାସନା କରୁଥିବା ଏହି ସଂପ୍ରଦାୟର ସୃଷ୍ଟି । ରାଧା ହେଉଛନ୍ତି ପ୍ରଭୁ ଶ୍ରୀକୃଷ୍ଣଙ୍କ ସହଭାଗିନୀ ଏବଂ ସ୍ୱର୍ଗୀର ପ୍ରେମର ଏକ ଅବତାର ମାତ୍ର । ଶ୍ରୀ ଚୈତନ୍ୟଙ୍କୁ ସାକ୍ଷାତ କୃଷ୍ଣଙ୍କର ଅବତାର ଭାବେ ବିଶ୍ୱାସ କରାଯାଏ । ଚାରି ଗୁରୁ ପରମ୍ପରା ମଧ୍ୟରୁ ଇସ୍କନ ହେଉଛି ମାଧବାଚାର୍ଯ୍ୟ ଗୁରୁ ପରମ୍ପରା ସହ ସମ୍ବନ୍ଧିତ । "ମାୟାପୁର" ପ୍ରଭୁ ଶ୍ରୀକୃଷ୍ଣଙ୍କ ଅବତାର ନେଇଆସିଥିବା ପ୍ରଭୁ ଶ୍ରୀ ଚୈତନ୍ୟ ହେଉଛନ୍ତି ଏହି ପରମ୍ପରାର ପ୍ରତିଷ୍ଠାତା ।

 ଭକ୍ତିବେଦାନ୍ତ ଅନୁଷ୍ଠାନ 
ଭକ୍ତିବେଦାନ୍ତ ଅନୁଷ୍ଠାନ (BI) ହେଉଛି ଇସ୍କନର ବିଜ୍ଞାନଭିତ୍ତିକ ଗବେଷଣା କେନ୍ଦ୍ର ବା ଶାଖା । ଭକ୍ତିବେଦାନ୍ତ ସ୍ୱାମୀ ଏବଂ ଭକ୍ତିସ୍ୱରୂପ ଦାମୋଦର ସ୍ୱାମୀଙ୍କ(Dr. T.D. Singh)ଦ୍ୱାରା ଏହା ୧୯୭୬ ମସିହାରେ ପ୍ରତିଷ୍ଠିତ । ପ୍ରତିଷ୍ଠାନର ମୂଳ ଲକ୍ଷ୍ୟ ହେଉଛି ବୈଦିକ ଜ୍ଞାନ ପ୍ରୟୋଗ ପୂର୍ବକ ପ୍ରକୃତି, ଜୀବନ ଏବଂ ଜଗତର ଉତ୍ପତ୍ତି ତଥା ଆତ୍ମ ସ୍ୱରୂପ ସଂପର୍କରେ ଅବଗତ ହେବା । ଭକ୍ତିବେଦାନ୍ତ ଅନୁଷ୍ଠାନର ମୂଳ ମନ୍ତ୍ର ବିଷୟରେ ସଂସ୍କୃତରେ କୁହାଯାଇଛି- "ଅଥାତୋ ବ୍ରହ୍ମ ଜୀଜ୍ଞାସା" । ଅର୍ଥାତ୍, ପ୍ରତ୍ୟେକେ ବ୍ରହ୍ମ ବା ଭଗବତ୍ ଜୀଜ୍ଞାସୁ ହେବା ଦରକାର । ଭକ୍ତିସ୍ୱରୂପ ଦାମୋଦର ସ୍ୱାମୀଙ୍କ ନିର୍ଦ୍ଦେଶନାରେ ଭକ୍ତିବେଦାନ୍ତ ଅନୁଷ୍ଠାନ ଚାରୋଟି ଆନ୍ତର୍ଜାତିକ ସ୍ତରର ସମ୍ମେଳନ ସହିତ ଶତାଧିକ ଆଲୋଚନା ଚକ୍ରର ଆୟୋଜନ କରାଯିବା ସହିତ ତିରିଶରୁ ଅଧିକ ବହିର ପ୍ରକାଶନ କରାଯାଇଛି । ବର୍ତ୍ତମାନ ଏହି ଅନୁଷ୍ଠାନର ସଂଖ୍ୟାଧିକ ଶାଖା ଅନୁଷ୍ଠାନ ମଧ୍ୟରେ କଲିକତାରେ ଥିବା ଅନୁଷ୍ଠାନଟି ହେଉଛି ଏଠାକାର ମୁଖ୍ୟ ଅନୁଷ୍ଠାନମାନଙ୍କ ମଧ୍ୟରେ ଅନ୍ୟତମ । କଲିକତାସ୍ଥିତ ଅନୁଷ୍ଠାନ ନିର୍ଦ୍ଦେଶକ ରୂପେ ବ୍ରଜପତି ଦାସ ଅବସ୍ଥାପିତ । ଆତ୍ମ ଚେତନା ସମ୍ପର୍କରେ ସ୍ନାତକ ଡିଗ୍ରୀ (M.S./Ph.D.) ପାଠ୍ୟକ୍ରମ ପ୍ରଚଳନ କରିବାରେ ଭକ୍ତିବେଦାନ୍ତ ଅନୁଷ୍ଠାନ ସମଗ୍ର ବିଶ୍ୱରେ ପ୍ରଥମ ହେବାର ଗୌରବ ଅର୍ଜନ କରିଛି ।

 ଆଧାର 

ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରୀଜଗନ୍ନାଥ ସଂସ୍କୃତ ବିଶ୍ଵବିଦ୍ୟାଳୟ, ପୁରୀ

ଲେଉଟାଣି ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟ
ଶ୍ରୀଜଗନ୍ନାଥ ସଂସ୍କୃତ ବିଶ୍ଵବିଦ୍ୟାଳୟ

ଲେଉଟାଣି ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟ
ବାଟମଙ୍ଗଳା ମନ୍ଦିର

ବାଟ ମଙ୍ଗଳା ମନ୍ଦିର ହିନ୍ଦୁ ଦେବୀ ମଙ୍ଗଳାଙ୍କ ଆରାଧନା ନିମନ୍ତେ ସ୍ଥାପିତ ଓଡ଼ିଶାର ଏକ ମନ୍ଦିର । ଏହା ପୁରୀ ଜିଲ୍ଲାରେ ଅବସ୍ଥିତ । ଏହା ଜଗନ୍ନାଥ ମନ୍ଦିର ଯାଉଥିବା ଭକ୍ତମାନଙ୍କ ବାଟରେ ରହି ଦର୍ଶନ କରି ଯିବା ବିଧି ରହିଛି ।

 କିମ୍ବଦନ୍ତୀ 
thumb|ବାଟ ମଙ୍ଗଳା ମନ୍ଦିର
thumb|ବାଟ ମଙ୍ଗଳା ମନ୍ଦିରରେ ଦୁର୍ଗାଙ୍କ ମୂର୍ତ୍ତି
କଥିତ ଅଛି ଯେ ବ୍ରହ୍ମା ପ୍ରଥମେ ପୃଥିବୀରେ ଆସି ପହଞ୍ଚିଲା ପରେ ଚାରିଆଡ଼େ ଶୂନ୍ୟସ୍ଥାନ ଦେଖି ଚକିତ ହୋଇପଡ଼ିଥିଲେ । ବାଟମଙ୍ଗଳା ତାଙ୍କୁ ଜଗନ୍ନାଥଙ୍କ ପାଖକୁ ବାଟ କଢ଼ାଇନେଇଥିଲେ । ଏହା ପରେ ବ୍ରହ୍ମା ନିଜ ଚେତା ଫେରିପାଇ ବିଶ୍ୱସର୍ଜନା ପୁଣି ଆରମ୍ଭ କରିଥିଲେ । 

 ଆଧାର 

 ବାହାର ଆଧାର 
 କାକଟପୁର ମଙ୍ଗଳା ମନ୍ଦିର

ଶ୍ରେଣୀ:ପୁରୀ ଜିଲ୍ଲାର ହିନ୍ଦୁ ମନ୍ଦିର
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଗାନ୍ଧୀ ଯାନ୍ତ୍ରୀକ ଏବଂ ପ୍ରୌଦ୍ୟୋଗିକ ମହାବିଦ୍ୟାଳୟ, ଗୁଣୁପୁର

ଲେଉଟାଣି ଗାନ୍ଧୀ ଯାନ୍ତ୍ରୀକ ଓ ପ୍ରୌଦ୍ୟୋଗିକ ମହାବିଦ୍ୟାଳୟ, ଗୁଣୁପୁର
ବାଙ୍କି ମୁହାଣ

thumb|ବାଙ୍କି ମୁହାଣ
ପୂର୍ବେ ଜଗନ୍ନାଥ ମନ୍ଦିର ଏବଂ ଗୁଣ୍ଡିଚା ମନ୍ଦିର ମଧ୍ୟରେ ମାଳିନୀ ନଦୀ ପ୍ରବାହିତ ହେଉଥିଲା । ଏହି ନଦୀ ଶଙ୍ଖୁଆ ନଦୀର ଏକ ଶାଖା ନଦୀ ଥିଲା । ଏହି ନଦୀ ବଡ଼ଶଙ୍ଖ ପଥରେ ଯାଇ ଚକ୍ରତୀର୍ଥଠାରେ ସାଗର ଗର୍ଭରେ ମିଶିଥିଲା ବର୍ତ୍ତମାନ ଉକ୍ତ ସ୍ଥାନକୁ ବାଙ୍କି ମୁହାଣ କୁହାଯାଉଛି ।  ଏହି ବାଙ୍କୀ ମୁହାଣ  ବର୍ତ୍ତମାନ ଚକ୍ରନାରାୟଣ ମନ୍ଦିର ପାଖରେ ସମୁଦ୍ରରେ ମିଶୁଛି । 

ଇତିହାସ
ଇନ୍ଦ୍ରଦ୍ୟୁମ୍ନଙ୍କୁ ସ୍ୱପ୍ନାଦେଶ କ୍ରମେ ଏହି ସ୍ଥାନରୁ ଜଗନ୍ନାଥଙ୍କ ବିଗ୍ରହ ନିର୍ମାଣ ପାଇଁ ପ୍ରଥମ ଦାରୁ ମିଳିଥିଲା ।

ଆଧାର

ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ପୁରୀ ଜିଲ୍ଲା
ପୁରୀ ବେଳାଭୂମି

thumb|ପୁରୀ ସମୁଦ୍ର କୂଳ|250px|right

ପୁରୀ ବେଳାଭୂମି ଓଡ଼ିଶାର ପୁରୀଠାରେ ଥିବା ବଙ୍ଗୋପ ସାଗର ତଟବର୍ତ୍ତୀ ଗୋଟିଏ ବିସ୍ତୃତ ବେଳାଭୂମି । ଏହା ଓଡ଼ିଶା ସରକାରଙ୍କ ସଂସ୍କୃତି ଓ ପର୍ଯ୍ୟଟନ ବିଭାଗଦ୍ୱାରା ଚିହ୍ନିତ ଏକ ପର୍ଯ୍ୟଟନ ସ୍ଥଳୀ । ଏହାର ମରାମତି ଓ ପରିଚାଳନା ଭାର ପୁରୀ ନଗରପାଳିକା (ପିଏମସି) ଏବଂ ଓଡ଼ିଶା ସରକାରଙ୍କ ପର୍ଯ୍ୟଟନ ବିଭାଗ ଉପରେ ନ୍ୟସ୍ତ । ଜଗନ୍ନାଥଙ୍କ ଦର୍ଶନ ନିମନ୍ତେ ଆସୁଥିବା ତୀର୍ଥଯାତ୍ରୀମାନେ ଏଠାରେ ସ୍ନାନ ନିମନ୍ତେ ଆସିଥାନ୍ତି ।

ଅବସ୍ଥିତି
ପୁରୀ ବେଳାଭୂମି ପୁରୀ ସହରରେ ଚକ୍ରତୀର୍ଥ ରୋଡ଼ ଧାରରେ ଅବସ୍ଥିତ । ଏହା ରାଜଧାନୀ ଭୁବନେଶ୍ୱରଠାରୁ ୬୦ କିମି ଦୂର ଏବଂ କୋଣାର୍କଠାରୁ ୩୫ କିମି ଦୂରରେ ଅବସ୍ଥିତ ।

ଯାତାୟତ ସୁବିଧା
ପୁରୀ ବେଳାଭୂମିଠାରୁ ନିକଟବର୍ତ୍ତୀ ଷ୍ଟେସନ ପୁରୀ ରେଳ ଷ୍ଟେସନ ୨ କିମି ଏବଂ ନିକଟବର୍ତ୍ତୀ ବିମାନବନ୍ଦର ଭୁବନେଶ୍ୱର ୬୫ କିମି ଦୂର । ଏହା ବ୍ୟତୀତ ଜଗନ୍ନାଥ ସଡ଼କ (ଜାତୀୟ ରାଜପଥ ୩୧୬) ଯାତାୟତ ନିମନ୍ତେ ବ୍ୟବହୃତ ହୋଇଥାଏ ।

ମୁଖ୍ୟ ଆକର୍ଷଣ
 ସୁଦର୍ଶନ ପଟ୍ଟନାୟକ ତଥା ଅନ୍ୟାନ୍ୟ ବାଲୁକା ଶିଳ୍ପୀମାନଙ୍କଦ୍ୱାରା ବାଲୁକା ଶିଳ୍ପକଳା ପ୍ରଦର୍ଶନ
 ପର୍ଯ୍ୟଟକମାନଙ୍କ ସୂର୍ଯ୍ୟସ୍ନାନ ଏବଂ ସମୁଦ୍ର ମନୋରଞ୍ଜନ ସ୍ନାନ।
 ସ୍ଥାନୀୟ ମତ୍ସ୍ୟଜୀବୀମାନଙ୍କଦ୍ୱାରା ଶୁଖିଲା ଘାସ ଓ ନଡ଼ାରେ ତିଆରି ତିନିକୋଣିଆ ଅସ୍ଥାୟୀ ଆଶ୍ରୟସ୍ଥଳୀ । ଏଠାରେ ବସି ଦର୍ଶକଗଣ ବେଳାଭୂମି ଉପଭୋଗ କରିଥାନ୍ତି ।
 ବେଳାଭୂମିରେ ରଖାଯାଇଥିବା କାଠରେ ତିଆରି ଡଙ୍ଗା ଦର୍ଶକମାନଙ୍କୁ ସୂର୍ଯ୍ୟାସ୍ତ ଦର୍ଶନ ନିମନ୍ତେ ସମୁଦ୍ର ମଝିକୁ ନେବପାଇଁ ବ୍ୟବହୃତ ହୋଇଥାଏ ।
 ଚକ୍ରତୀର୍ଥ ଦିଗରେ ଥିବା ଚରାବାଲିରେ ପର୍ଯ୍ୟଟକମାନେ ଚାଲିଚାଲି ବୁଲିଥାନ୍ତି ।
 ବାର୍ଷିକ ପୁରୀ ବେଳାଭୂମି ମହୋତ୍ସବ ଉଭୟ ସ୍ଥାନୀୟ ଓ ବିଦେଶୀ ପର୍ଯ୍ୟଟକମାନଙ୍କୁ ଆକର୍ଷଣ କରିଥାଏ ।
 ବତୀଘର।
 ବେଳାଭୂମି ଉପରେ ଥିବା ଅସ୍ଥାୟୀ ଦୋକାନ ବଜାର।
ଏହା ମନ ଶାନ୍ୱୀ ପାଇ ଏକ ଭଲ ସ୍ଥାନ ।

ଛବି ସଙ୍କଳନ

ଆଧାର

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ପୁରୀ ଜିଲ୍ଲା
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ